open-index/open-wikipedia-markdown huggingface dataset:
Οικογένεια Μπερνούλι

Οι **Μπερνούλι** (*Bernoulli*) ήταν οικογένεια εμπόρων και επιστημόνων που καταγόταν από την Αμβέρσα και εγκαταστάθηκαν στη Βασιλεία της Ελβετίας. Το όνομα της οικογένειας γράφεται (και προφέρεται) κάποιες φορές λανθασμένα ως Bernou-**i**ll-i. Μέσα σε τρεις γενεές οι Μπερνούλι γέννησαν οκτώ ταλαντούχους μαθηματικούς, που συνεισέφεραν στις βάσεις των εφαρμοσμένων μαθηματικών και της φυσικής.

Ο Λέων Μπερνούλι ήταν γιατρός στην Αμβέρσα, που τότε ελεγχόταν από τους Ισπανούς. Απεβίωσε το 1561 και το 1570 ο γιος του Γιακόμπ μετανάστευσε στη Φραγκφούρτη για να ξεφύγει από τους διωγμούς των Προτεσταντών από τους Ισπανούς. Ο γιος τού Γιακόμπ, έμπορος μπαχαρικών, επίσης ονομαζόμενος Γιακόμπ, μετανάστευσε στη Βασιλεία το 1620 και πήρε την Ελβετική υπηκοότητα. Ο γιος του ο Νικλάους (1623-1708) νυμφεύθηκε τη Μαργκαρέτε Σενάουερ (Margarethe Schönauer) και μαζί απέκτησαν τρεις γιους, οι οποίοι έθεσαν τα θεμέλια της δυναστείας των μαθηματικών:

* Γιακόμπ Μπερνούλι (1654&ndash;1705, γνωστός και ως Ζακ ή εξελληνισμένα Ιάκωβος), μαθηματικός από τον οποίο ονομάσθηκαν οι αριθμοί Μπερνούλι
* Νικόλαος Μπερνούλι (1662&ndash;1716), ζωγράφος και μέλος του δημοτικού συμβουλίου της Βασιλείας
* Γιόχαν Μπερνούλι (1667&ndash;1748; γνωστός εξελληνισμένα και ως Ιωάννης), μαθηματικός, από τους πρώτους που υιοθέτησαν τον απειροστικό λογισμό

Εκτός από τους παραπάνω, η Οικογένεια Μπερνούλι έβγαλε πολλούς αξιοσημείωτους καλλιτέχνες και επιστήμονες, ιδίως μαθηματικούς, κατά τον 18ο αιώνα, όπως ήταν οι:

* Νικόλαους Α΄ Μπερνούλι (1687&ndash;1759), μαθηματικός
* Νικόλαους Β΄ Μπερνούλι (1695&ndash;1726), μαθηματικός
* Ντάνιελ Μπερνούλι (1700&ndash;1782), μαθηματικός γεννημένος στην Ολλανδία
* Γιόχαν Β΄ Μπερνούλι (1710&ndash;1790), μαθηματικός και φυσικός
* Γιόχαν Γ΄ Μπερνούλι (1744&ndash;1807), αστρονόμος, γεωγράφος και μαθηματικός
* Γιακόμπ Β΄ Μπερνούλι (1759&ndash;1789), φυσικός και μαθηματικός
* Χανς Μπένο Μπερνούλι (1876&ndash;1959), αρχιτέκτονας και πολεοδόμος

## Παραπομπές


## Πηγές - εξωτερικοί σύνδεσμοι
* Οικογενειακό δέντρο των διασημότερων Μπερνούλι στο Αρχείο Ιστορίας των Μαθηματικών MacTutor
* Περιγραφή της οικογένειας στο online *Ιστορικό Λεξικό της Ελβετίας* (στη γερμανική) 

Μπερνουλι
Wayward Pines

*<span>Το</span>*' Wayward Pines**' είναι μια Αμερικάνικη τηλεοπτική σειρά βασισμένη στο μυθιστόρημα  *Η Πόλη *(Pines) του Blake Crouch.

Στη σειρά πρωταγονιστεί ο Matt Dillon ως ένας Αμερικάνος πράκτορας μυστικών υπηρεσιών  που ερευνά την εξαφάνιση δύο ομοσπονδιακών πρακτόρων σε μια μυστηριώδη πόλη στο Αϊντάχο. Αναπτύχθηκε από τον Chad Hodge και ο Μ. Νάιτ Σιάμαλαν είναι ο παραγωγός και σκηνοθέτης, μεταδίδεται από το Fox και έκανε πρεμιέρα στις 14 Μαίου 2015.

## Πρωταγωνιστές

### Κύριοι
* Matt Dillon ως ο Μυστικός Πράκτορας Ethan Burke
* Carla Gugino ως η Kate Hewson, μία από τους πράκτορες που λείπουν και πρώην ερωμένη του Ethan
* Toby Jones ως ο Dr. Jenkins, ένας ψυχίατρος στο Νοσοκομείο Wayward Pines
* Shannyn Sossamon ως η Theresa Burke, η γυναίκα του Ethan
* Reed Diamond ως ο Harold Ballinger, ένας κατασκευαστής παιχνιδιών
* Tim Griffin ως ο Adam Hassler, το αφεντικό του Ethan
* Charlie Tahan ως ο Ben Burke, ο γιος του Ethan και της Theresa
* Juliette Lewis ως η Beverly, μια μπαργούμαν η οποία γίνεται φίλη με τον Ethan
* Melissa Leo ως η Pam, μια νοσοκόμα στο Νοσοκομείο Wayward Pines
* Terrence Howard ως ο σερίφης Arnold Pope

### Περιοδικοί
* Siobhan Fallon Hogan ως η Arlene Moran, η γραμματέας του σερίφη Pope
* Sarah Jeffery ως η Amy, φίλη του Ben
* Hope Davis ως Megan Fisher

## Επεισόδια

## Παραπομπές


## Εξωτερικοί σύνδεσμοι
* 
* 

Κατηγορία:Τηλεοπτικές σειρές του Fox
Κατηγορία:Αμερικανικές τηλεοπτικές σειρές
Σάββας Καμινάρης Φωκιανός

Ο **Σάββας Καμινάρης Φωκιανός** ήταν Έλληνας αξιωματούχος στη Μολδαβία, Φιλικός και παράγων που σχετίστηκε με την επανάσταση του Αλ. Υψηλάντη το 1821.
Γεννήθηκε στην Πάτμο το 1785 από πατέρα που καταγόταν από την Παλαιά Φώκαια (Μ. Ασία). Σπούδασε στην Πατμιάδα Σχολή και στις αρχές του 19ου αιώνα μετέβη στη Μολδαβία. Σχετίστηκε με το περιβάλλον του Σκαρλάτου Καλλιμάχη και αναρριχήθηκε σε στρατιωτικά αξιώματα όπως του "καμινάρη", δηλαδή αρμόδιος για τον φόρο του κρασιού, των οινοπνευματωδών ποτών και του καπνού. Πολέμησε κατά Τούρκων που είχαν αυτονομηθεί από την οθωμανική εξουσία και λυμαίνονταν τη χώρα, και ιδίως κατά του πασά Πασβάνογλου του Βιδινίου. Για τις υπηρεσίες του αυτές προήχθη σε χιλίαρχο από τον μεγάλο βεζύρη Κιόρ-Γιουσούφ. Έγινε μέλος της Φιλικής Εταιρείας αλλά με επιφυλάξεις γιατί ζητούσε την πλήρη ετοιμασία πριν ξεκινήσει η επανάσταση. Εστάλη στη Σερβία για να συνεννοηθεί με τους Σέρβους για κοινή δράση αλλά επέστρεψε άπρακτος.
Όταν ξεκίνησε το κίνημα του Υψηλάντη ήρθε σε αντίθεση με τον τελευταίο με την αιτιολογία ότι η βοήθεια από τη Ρωσία ήταν μη πραγματοποιήσιμη. Για το λόγο αυτό συνεργάστηκε με τους Τούρκους και τον Μάιο του 1821 πολέμησε κατά των Ελλήνων επικεφαλής 700 Αρναούτων. Μετά την αποτυχία της εξέγερσης του Υψηλάντη, και παρ' ότι είχε συνεργαστεί με τους Τούρκους, οι τελευταίοι τον παγίδευσαν στο Βουκουρέστι όπου σκότωσαν τον ίδιο και όλο το στρατιωτικό του σώμα.

## Πηγές
* Μεγάλη Ελληνική Εγκυκλοπαίδεια (Δρανδάκη). Λήμμα "Σάββας Φωκιανός".
*Άρθρο της Βικιπαίδειας στα Βουλγαρικά για τον ίδιο (στα Βουλγαρικά λέγεται Сава Бинбаши, όπου το τελευταίο σημαίνει το ίδιο με το Καμινάρης - είναι ένα τουρκικό αξίωμα): https://bg.wikipedia.org/wiki/%D0%A1%D0%B0%D0%B2%D0%B0_%D0%91%D0%B8%D0%BD%D0%B1%D0%B0%D1%88%D0%B8

## Εξωτερικοί σύνδεσμοι
* «Το ’21 ως μια χαμένη ευκαιρία πανβαλκανικής εξέγερσης» Συνέντευξη Λατσεζάρ Κράστεφ

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Γκεβχερχάν Σουλτάνα (κόρη του Αχμέτ Α')

Η **Γκεβχερχάν Σουλτάν** (Οθ. Τούρκικα: گوھرخان سلطان, Τούρκικα: *Gevherhan Sultan*, 1608 – 1660) ήταν κόρη του σουλτάνου Αχμέτ Α΄ της Οθωμανικής Αυτοκρατορίας, ανιψιά του σουλτάνου Μουσταφά Α΄, ετεροθαλής αδελφή του σουλτάνου Οσμάν Β΄, αδελφή των σουλτάνων Μουράτ Δ΄, και Ιμπραήμ Α΄ και θεία των σουλτάνων Μωάμεθ Δ΄, Σουλεϊμάν Β΄ και Αχμέτ Β΄.

## Βιογραφία
Η Γκεβχερχάν Σουλτάνα γεννήθηκε το 1606 στην Κωνσταντινούπολη, κόρη του σουλτάνου Αχμέτ Α΄ και της ελληνίδας αγαπημένης συζύγου του Κιοσέμ Σουλτάνας. Ηταν όμορφη και, όπως και η αδελφή της Αϊσέ, είχε καστανά μαλλιά και πράσινα μάτια. Η Γκεβχερχάν κατείχε το ρεκόρ μεταξύ των αδελφών της σε σχέση με τους Μεγάλους Βεζίρηδες, από τον αρραβώνα της με τρεις Μεγάλους Βεζίρηδες: Οκιούζ Μεχμέτ Πασά, Τοπάλ Ρετζέπ Πασά και Σιγιαβούς Πασά.

Το 1619 παντρεύτηκε πρώτα τον Μεγάλο Βεζίρη Οκιούζ Μεχμέτ Πασά και χήρεψε με τον θάνατό του. Στο γάμο της με τον Μεχμέτ οι επισκέπτες διασκέδασαν με αιγύπτιους παίκτες θεάτρου σκιών. Το 1624 παντρεύτηκε τον Τοπάλ Ρετζέπ Πασά και πάλι έμεινε χήρα με τον θάνατό του. Μετά το θάνατο του Τοπάλ αρραβωνιάστηκε με τον Σιγιαβούς Πασά, αλλά αυτός πέθανε πριν από το γάμο. Είχε ένα γιο από τον πρώτο της σύζυγο και μια κόρη από τον δεύτερο. 

Η Γκεβχερχάν Σουλτάνα πέθανε το 1660 στην Κωνσταντινούπολη σε ηλικία 52 ετών και θάφτηκε στο Μπλε Τζαμί.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Βίβιαν Mέιερ

Η **Βίβιαν Μέιερ** (*Vivian Dorothea Maier*, 1 Φεβρουαρίου 1926 – 21 Απριλίου 2009) ήταν μια εκκεντρική φωτογράφος δρόμου. Η Μέιερ δούλεψε για πάνω από σαράντα χρόνια σαν νταντά και ασχολούνταν με τη φωτογραφία στον ελεύθερο της χρόνο. Έβγαλε πάνω από 150.000 φωτογραφίες, κυρίως των ανθρώπων και της αρχιτεκτονικής της Νέας Υόρκης, του Σικάγου και του Λος Άντζελες. Επίσης, ταξίδεψε σε διάφορα μέρη του πλανήτη βγάζοντας φωτογραφίες. 

Πολλές από τις λεπτομέρειες της ζωής της Μέιερ παραμένουν άγνωστες. Γεννήθηκε στη Νέα Υόρκη, κόρη της Γαλλίδας Μαρία Ζοσό (Maria Jaussaud).

## Ντοκιμαντέρ που αναφέρονται στη Μέιερ
* *Βίβιαν Μέιερ: Ποιος έβγαλε τις φωτογραφίες τις Νταντάς *(2013), σκηνοθετημένο από τον Jill Nicholls, μια παραγωγή του BBC. 
* Ακολουθώντας τα χνάρια της Βίβιαν Μέιερ (Finding Vivian Maier) - 2013, σκηνοθεσία John Maloof και Charlie Siskel.

## Πηγές


Κατηγορία:Γάλλοι φωτογράφοι
Κατηγορία:Πολιτισμός του Σικάγο
Λαϊκή Πολιτοφυλακή

Την περίοδο του ελληνικού εμφυλίου πολέμου, η **Λαϊκή Πολιτοφυλακή** (**ΛΠ**) ήταν ένα ένοπλο σώμα του Κομμουνιστικού Κόμματος Ελλάδας (ΚΚΕ) με στρατιωτική ιεραρχία και πειθαρχία, υπεύθυνο για την κατοχύρωση και περιφρούρηση της δημόσιας τάξης και ασφάλειας στις περιοχές υπό τον έλεγχο του Δημοκρατικού Στρατού Ελλάδας (ΔΣΕ). 

## Ιστορία και δράση
Δημιουργήθηκε το 1947, με την υπ' αριθμ. 10/20-10-47 απόφαση του Γενικού Αρχηγείου του ΔΣΕ.  Στο σώμα αυτό κατατάσσονταν εθελοντικά άνδρες και γυναίκες, σε αντίθεση με τον ΔΣΕ που προέβαινε και σε βίαιη στρατολόγηση. Η απόφαση δημιουργίας της ανέφερε επίσης ότι η Λαϊκή Πολιτοφυλακή θα φρόντιζε για την εφαρμογή της νομοθεσίας και των αποφάσεων των Λαϊκών Συμβουλίων και Λαϊκών Δικαστηρίων, και θα συμμετείχε όταν χρειαζόταν στον πόλεμο. Τέλος, η Λαϊκή Πολιτοφυλακή όφειλε «να παρακολουθεί άγρυπνα και να καταδιώκει κάθε φασιστική ενέργεια».

Τον Ιούνιο του 1948 η ηγεσία του ΚΚΕ διένειμε το εγχειρίδιο *«Μαθήματα Λαϊκής Πολιτοφυλακής»* στους πολιτοφύλακες. Εκεί τονιζόταν η προσπάθεια του Κόμματος να δημιουργήσει ένα σώμα ασφαλείας νέου τύπου, που θα ήταν διαφορετικό από τη Χωροφυλακή και την Αστυνομία Πόλεων του επίσημου ελληνικού κράτους.

Αρχικά υπεύθυνος επιχειρησιακά για τη Λαϊκή Πολιτοφυλακή ήταν ο Στέφανος Παπαγιάννης, πρώην λοχαγός Πυροβολικού του ελληνικού Στρατού Ξηράς με καταγωγή από την Ικαρία, που είχε προσχωρήσει στο ΚΚΕ ήδη από την περίοδο της Κατοχής. Αργότερα όμως τον έλεγχο ανέλαβε το κορυφαίο στέλεχος του ΚΚΕ και έμπιστος του Νίκου Ζαχαριάδη, Βασίλης Μπαρτζιώτας.

## Πηγές


Κατηγορία:Ελληνικός Εμφύλιος 1946 - 1949
Κατηγορία:Ιστορία του Κομμουνιστικού Κόμματος Ελλάδας
Αθανάσιος Μουτζόπουλος

Ο **Αθανάσιος Μουντζόπουλος** (-1908, Πειραιάς) ήταν Έλληνας τραπεζίτης και πολιτικός.

## Βιογραφικά στοιχεία

Ήταν γιος του Δημήτριου Μουτζόπουλου, βιομηχάνου, βουλευτή και δημάρχου Πειραιά, καθώς και ανηψιός του Τρύφωνα Μουτζόπουλου, βιομηχάνου, βουλευτή και δημάρχου Πειραιά. Ήταν τραπεζίτης και διέμενε μόνιμα στην Αθήνα. Ασχολήθηκε ενεργά με τα κοινά του Πειραιά. Εξελέγη βουλευτής Αττικής στις εκλογές του 1895 και επανεξελέγη σε αυτές του 1902. Στις εκλογές του 1905 και 1906 εξελέγη ως βουλευτής Πειραιά. Είχε υπάρξει επίσης υποψήφιος δήμαρχος Πειραιά χωρίς επιτυχία.

Απεβίωσε τον Οκτώβριο του 1908 εν ενεργεία βουλευτής. 

## Παραπομπές


Κατηγορία:Βουλευτές Αττικής
Κατηγορία:Έλληνες τραπεζίτες
Κατηγορία:Βουλευτές Πειραιά
1,3-διβορινίνιο

Το **1,3-βορινίνιο** (αγγλικά *borole*) είναι οργανική ετεροκυκλική ένωση, που περιέχει άνθρακα, υδρογόνο και βόριο, με μοριακό τύπο **C<sub>4</sub>H<sub>4</sub>B<sub>2</sub>**. Πιο συγκεκριμένα, το 1,3-διβορινίνιο είναι ένα ετεροκυκλικό οργανικό βοράνιο με εξαμελή δακτύλιο, αποτελούμενο από τέσσερα (4) άτομα άνθρακα,  δύο (2) άτομα βορίου και τρεις (3) διπλούς δεσμούς, εναλλάξ. Στα άτομα άνθρακα ενώνονται, επίσης, συνολικά τέσσερα (4) άτομα υδρογόνου. Σύμφωνα με μια άλλη ταξινόμιση, το βορόλιο είναι ένας **κυκλικός βοραιθέρας**. Μπορεί να θεωρηθεί ότι είναι ένα δομικό ανάλογο με την πυριμιδίνη, από το οποίο μπορεί δομικά να προκύψει με την αντικατάσταση των ατόμων αζώτου από άτομα βορίου. Υπάρχουν τα ισομερή 1,2-διβορινίνιο και 1,4-διβορινίνιο. Εκτός από τις «μητρικές» ενώσεις, ο όρος «βορινίνιο» μπορεί, επίσης, να αναφέρεται και σε μια σειρά «θυγατρικών» ή «υποκατεστημένων» παραγώγων ενώσεων, που περιέχουν έναν (τουλάχιστον) διβορινινικό δακτύλιο, δηλαδή εξαμελή δακτύλιο, με τέσσερα (4) άτομα άνθρακα, δύο (2) άτομα βορίου και τρεις (3) διπλούς δεσμούς, εναλλάξ.

## Πηγές

# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991 
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Παραπομπές και παρατηρήσεις


Κατηγορία:Ετεροκυκλικά οργανοβοράνια
Κατηγορία:C4
Θεωρία αναπαραστάσεων πεπερασμένων ομάδων

Στα μαθηματικά, η **θεωρία αναπαραστάσεων** είναι μια τεχνική για την ανάλυση των αφηρημένων ομάδων όσον αφορά τις ομάδες των γραμμικών μετασχηματισμών. Αυτό το άρθρο ασχολείται με την θεωρία αναπαραστάσεων των ομάδων **που έχουν ένα πεπερασμένο αριθμό στοιχείων**.

## Basic definitions
Όλες οι γραμμικές αναπαραστάσεις σε αυτό το άρθρο είναι πεπερασμένης διάστασης και θεωρείται ότι είναι μιγαδικές, εκτός αν ορίζεται διαφορετικά. Μια αναπαράσταση του G είναι μία ομάδα ομομορφισμού ρ: G → GL (n, C) από το G στη γενική γραμμική ομάδα GL (n, C). Έτσι, για να καθορίσετε μια αναπαράσταση, απλώς ορίζετε ένα τετραγωνικό πίνακα για κάθε στοιχείο της ομάδας, με τέτοιο τρόπο ώστε οι πίνακες να συμπεριφέρονται με τον ίδιο τρόπο όπως και τα στοιχεία της ομάδας, όταν πολλαπλασιάζονται μαζί.  Λέμε ότι η ρ είναι μια πραγματική απεικόνιση του G αν οι πίνακες είναι πραγματικοί, δηλαδή αν ρ (G) ⊂ GL (n, R).


## Άλλα σκευάσματα
 Μία ρ αναπαράσταση: G → GL (n, C) ορίζει μια δράση ομάδας του G στον διανυσματικό χώρο του Cn. Επιπλέον, η δράση αυτή καθορίζει εντελώς την ρ. Ως εκ τούτου, για να καθορίσετε μια αναπαράσταση είναι αρκετό να καθορίσετε πώς λειτουργεί στον αντίστοιχο διανυσματικό χώρο του. Εναλλακτικά, η δράση μιας ομάδας G σε ένα μιγαδικό διανυσματικό χώρο V επάγει μια αριστερή δράση της ομάδας άλγεβρας C [G] επί του διανυσματικού χώρου V, και αντίστροφα. Ως εκ τούτου, οι αναπαραστάσεις είναι ισοδύναμες προς τις αριστερές C [G]-μονάδες.  Η ομάδα άλγεβρας C [G] είναι | G | -διάστατη άλγεβρα στους μιγαδικούς αριθμούς, στο οποίο το G δρα. Στην πραγματικότητα η C [G] είναι μια αναπαράσταση για τον G × G. Πιο συγκεκριμένα, αν G1 και G2 είναι στοιχεία του G και h είναι ένα στοιχείο της C [G] που αντιστοιχεί στο στοιχείο h του G,                (g1,g2)[h]=g1 h g2−1Η C [G] μπορεί επίσης να θεωρηθεί ως μια αναπαράσταση του G με τρεις διαφορετικούς τρόπους: 
*  Σύζευξη:g[h] = g h g−1 
*  Ως αριστερή δράση:g[h] = g h 
* Ως δεξιά δράση: g[h] = h g−1.  Επίσης όλα αυτά «βρίσκονται» στο εσωτερικό της δράσης G × G.

: (*g*1,*g*2)[*h*]=*g*1 *h* *g*2−1.

Κατηγορία:Αφηρημένη άλγεβρα
Φόρος της δεκάτης

Ο **φόρος της δεκάτης** ήταν τακτικός φόρος για την αγροτική παραγωγή, τον οποίο επέβαλε ο Σουλτάνος στους υπηκόους της Οθωμανικής αυτοκρατορίας, κυρίως τα πρώτα χρόνια της Οθωμανικής κυριαρχίας σε πρώην βυζαντινά εδάφη. Ο φόρος της δεκάτης διατηρήθηκε μέχρι το 1880.

## Περιεχόμενο δεκάτης
Σε όλες τις μορφές της γεωργικής και κτηνοτροφικής παραγωγής επιβαλλόταν φόρος ίσος προς το 10% της αξίας των προϊόντων της συνολικής ακαθάριστης παραγωγής και εισπράττονταν σε είδος ή χρήμα.

## Χαρακτήρας δεκάτης
Ο φόρος αυτός ήταν *η εξαγορά της ιδιοκτησίας*, *[...]το επί της Τουρκοκρατίας λαμβανόμενον δέκατον δεν ήτο φόρος αλλά δικαίωμα ιδιοκτησίας, διότι κύριος όλης της γης εθεωρείτο ο Σουλτάνος και απαρχής ήτο αντιπρόσωπος του κυρίου της γης*

## Η δεκάτη επί Καποδίστρια
Η φορολογική πολιτική του Κυβερνήτη περιγράφεται στις διατάξεις του Γ’ Ψηφίσματος της Δ’ Εθνοσυνέλευσης. Τη δεκάτη ως φόρο ο Καποδίστριας θέλησε να την εισπράττει σε χρήμα και όχι σε προϊόντα. Το θετικό σε αυτό ήταν πως το κράτος δεν επιβαρυνόταν από έξοδα είσπραξης του φόρου, όμως οι καλλιεργητές θα γίνονταν αντικείμενο εκμετάλλευσης από τους τοκογλύφους και την κερδοσκοπική μανία των αγοραστών αγροτικών προϊόντων. Επειδή όμως η διάταξη της πληρωμής της δεκάτης σε χρήμα προκάλεσε γενική αγανάκτηση, ο Καποδίστριας αναγκάσθηκε να την καταργήσει.

## Η κατάργηση του φόρου της δεκάτης
Το Δεκέμβριο του 1877 ο Κουμουνδούρος είχε αλλάξει με νόμο τον τρόπο πληρωμής της δεκάτης στο δημόσιο, προβλέποντας πλέον για τους ενοικιαστές την προκαταβολή του ενοικίου σε μετρητά, κάτι επωφελές για τα κρατικά ταμεία. Η κατάργηση του φόρου της δεκάτης συζητήθηκε στη Βουλή ενενήντα ημέρες μετά την παραίτηση της κυβέρνησης Κουμουνδούρου και την ανάληψη της διακυβέρνησης από τον Χαρίλαο Τρικούπη. Έτσι ψηφίστηκε ο νόμος "ΩΙ’" (810) *περί καταργήσεως του μέχρι τούδε ισχύοντος φορολογικού συστήματος και αντικαταστάσεώς αυτού διά φόρου επί αροτριώντων ζώων.*   Οι συζητήσεις διήρκεσαν από τα τέλη Μαρτίου μέχρι τις αρχές Μαΐου 1880. Υποστηρικτής της διατήρησης της δεκάτης ήταν ο Αλέξανδρος Κουμουνδούρος, ο οποίος αν και παλαιόθεν πολέμιος του φόρου, τελικά συντάχθηκε με τους υποστηρικτές της δεκάτης, αντιπροτείνοντας τη μείωσή της σε ποσοστό 5% επί της ακαθάριστης παραγωγής. Ο Κουμουνδούρος ήθελε να προσεταιριστεί τους βουλευτές υπέρμαχους της διατήρησης της δεκάτης, που ήταν στην πλειοψηφία τους βουλευτές ενοικιαστές. Τελικά μόλις είκοσι ένας βουλευτές καταψήφισαν την κατάργηση της δεκάτης, ενώ εξήντα εννέα απείχαν της ψηφοφορίας, μεταξύ αυτών και ο Κουμουνδούρος.

## Παραπομπές


## Πηγές
*Μ. Περράκης, «Η αντικατάσταση της δεκάτης από το φόρο των αροτριώντων ζώων. Η πρώτη φορολογική αλλαγή του Χαρίλαου Τρικούπη», στο: «Ο Χαρίλαος Τρικούπης και η εποχή του. Πολιτικές επιδιώξεις και κοινωνικές συνθήκες», Καίτη Αρώνη-Τσίχλη, Λύντια Τριχά, εκδ. Παπαζήση, Αθήνα, 2000, σελ. 275-292
*Γιώργης Κατσούλης, Μάριος Νικολινάκος, Βασίλης Φίλιας, «Οικονομική Ιστορία της Νεώτερης Ελλάδας. Από το 1453 μέχρι το 1830», τομ. Α, εκδ. Παπαζήση, Αθήνα, χ.χ.

Φορος της δεκατης
Δεκατη
Γιώργος Χριστοδουλίδης

Ο **Γιώργος Χριστοδουλίδης** ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, παίζοντας από το 1935 μέχρι το 1940.

## Καριέρα
Ο Χριστοδουλίδης εντάχθηκε στο δυναμικό του Άρη το 1935, αγωνιζόμενος ως αναπληρωματικός στην διοργάνωση του πανελλήνιου πρωταθλήματος του 1936, όπου οι «κίτρινοι» κατέλαβαν την τέταρτη θέση πίσω από τον Ολυμπιακό, τον Παναθηναϊκό και τον Απόλλωνα Αθηνών.

Στις 3 Ιανουαρίου 1936, ο Χριστοδουλίδης συμμετείχε στο σημαντικό διεθνές φιλικό του Άρη εναντίον της αυστριακής Φαβορίτνερ, όπου οι «κίτρινοι» επιβλήθηκαν με 3-0, σκοράροντας το πρώτο τέρμα της ομάδας του στις αρχές του δευτέρου ημιχρόνου, πριν ολοκληρώσει τη νίκη της ελληνικής ομάδας ο Δημοσθένης Χατζηνικολάου. Έναν χρόνο αργότερα, οι «κίτρινοι» πραγματοποίησαν σειρά φιλικών αγώνων στην Συρία και την Παλαιστίνη, όπου αντιμετώπισαν ομάδες όπως η Μακάμπι Τελ Αβίβ, η Χάποελ και η μικτή ομάδα της Χάιφα.

Ο Άρης κατέκτησε και πάλι το πρωτάθλημα Θεσσαλονίκης το 1938 και αγωνίστηκε στην τελική φάση, όπου κατατάχθηκε τρίτος, με τον Χριστοδουλίδη να συμμετέχει σε μέρος των αγώνων της ομάδας. Την επόμενη σεζόν, οι «κίτρινοι» κατατάχθηκαν δεύτεροι στον βόρειο όμιλο του πανελλήνιου πρωταθλήματος, με τον Χριστοδουλίδη να πετυχαίνει τρία τέρματα κατά την διάρκεια του πρωταθλήματος.

Στην τελευταία χρονιά της καριέρας του, ο Χριστοδουλίδης αποτέλεσε βασικό στέλεχος της ομάδας του Άρη που προκρίθηκε στον τελικό του κυπέλλου Ελλάδος το 1940, αποκλείοντας κατά σειρά την Δόξα Δράμας, τον ΠΑΟΚ και την ΑΕΚ, για να ηττηθεί με 3-1 στις 2 Ιουνίου 1940 από τον Παναθηναϊκό.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Χριστοδουλίδης Γιώργος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Γαϊδουρίσιο γάλα

μικρογραφία|Θηλάζουσα γάιδαρος

Το **γαϊδουρίσιο γάλα** ή **γάλα γαϊδούρας** είναι γάλα που προέρχεται από οικόσιτες γαϊδούρες *(Equus asinus)*. Το γάλα αυτό ήταν ήδη σε διατροφική και καλλυντική χρήση από τα χρόνια της αιγυπτιακής αρχαιότητας.

## Γενικά χαρακτηριστικά
Σύμφωνα με τον οργανισμό U.S.D.A το γαϊδουρίσιο γάλα δεν θεωρείται κατάλληλο για κατανάλωση μέχρι το 2001, και η χρήση του δεν ενδεικνυόταν για τη μέση αμερικανική κοινωνία. Η γαλακτοκομική παραγωγή του γίνεται σε φάρμες εκτροφής γαϊδουριών χωρητικότητας έως και εξακοσίων ζώων, ενώ η δυνατότητα παραγωγής γάλακτος κυμαίνεται μεταξύ 0,2 έως 0,3 λίτρα ανά φοράδα.

## Σύσταση
μικρογραφία
Η σύσταση του γαϊδουρινού, αλλά και του αλλογίσιου γάλακτος, ομοιάζει πολύ προς στο μητρικό γάλα, με πολύ παραπλήσιες αναλογίες και ιδίως ως προς τη χαμηλή ποσότητα λιπιδίων και τα υψηλά ποσοστά λακτόζης.





## Δείτε επίσης
* Μητρικό γάλα
* Πρόβειο γάλα

## Παραπομπές


## Εξωτερικοί σύνδεσμοι
* 

Κατηγορία:Γαλακτοκομικά προϊόντα
Κατηγορία:Ροφήματα
Ανικία Ιουλιανή

Η **Ανικία Ιουλιανή** (*Anicia Juliana*, 463 - 528) ήταν Ρωμαία αυτοκρατορική πριγκίπισσα, κόρη του Αυτοκράτορα της Δυτικής Ρωμαϊκής αυτοκρατορίας Ολύβριου, της γενιάς των Ανικίων. Γεννήθηκε στην Κωνσταντινούπολη. Η μητέρα της ήταν η Πλακιδία, η νεότερη κόρη του Αυτοκράτορα Ουαλεντινιανού Γ΄ και της Λικινίας Ευδοξίας.

Παντρεύτηκε τον Αρεόβινδο (*Flavius Areobindus Dagalaiphus Areobindus*) και απέκτησαν πολλά παιδιά, ένα από τα οποία, ο Ολύβρος, έγινε ύπατος το 491. Με τον σύζυγό της πέρασε τη ζωή της κατά την προ-Ιουστινιανού εποχή, στην Κωνσταντινούπολη, ενώ θεωρούνταν η πιο αριστοκρατική και η πλουσιότερη κάτοικος».

Με σπουδαία γενεαλογία, η Ιουλιανή έμεινε στην ιστορία ως μια από της πρώτες γυναίκες προστάτιδες της τέχνης στην ιστορία.

Οι προ-ρωμαϊκές πολιτικές της απόψεις, όπως τις ενστερνίστηκε σε επιστολή της προς τον πάπα Ορμίσδα (σώζεται στη Βασιλική Βιβλιοθήκη του Εσκοριάλ) αποκαλύπτονται στο χρονικό του Κόμη Μαρκελλίνου, ο οποίος έχει συνδεθεί με τους λογοτεχνικούς κύκλους της. Είναι αβέβαιο αν η Ιουλιανή είχε πολιτικές φιλοδοξίες, αλλά είναι γνωστό ότι ο σύζυγός της αρνήθηκε να πάρει το στέμμα της Αυτοκρατορίας κατά τη διάρκεια των ταραχών του 512. Αν και η Ιουλιανή αντιτάχθηκε σθεναρά στις τάσεις τού μονοφυσίτη Αυτοκράτορα Αναστασίου Α΄, επέτρεψε στον γιο της Ολύβρο να νυμφευτεί την ανιψιά τού Αυτοκράτορα.

## Καλλιτεχνική επίδραση
Το όνομα της Ιουλιανής είναι συνδεδεμένο με ένα έργο του Διοσκουρίδη, το *[[Vienna Dioscurides]]*, επίσης γνωστό ως *Juliana Anicia Codex*, που είναι ένα από τα αρχαιότερα και πιο πλούσια εικονογραφημένα χειρόγραφα που διασώθηκαν. Η πρόσοψη του χειρογράφου διαθέτει το πορτραίτο της, το πρώτο πορτραίτο χορηγών στην ιστορία των χειρογράφων και πλαισιώνεται από την προσωποποίηση της Μεγαλοψυχίας και της Φρόνησης, με μια αλληγορία την "Ευγνωμοσύνη των Τεχνών". Η επιγραφή διακηρύσσει την Ιουλιανή ως μια μεγάλη προστάτιδα της τέχνης.

Με δικές της δαπάνες ανεγέρθηκε ο Ναός του Αγίου Πολυεύκτου στην Κωνσταντινούπολη, αξιοθαύμαστος για τον πλούτο της διακόσμησής  του.

## Παραπομπές


Κατηγορία:Ρωμαίοι ευγενείς
Γάτα της Αβάνας

Η **Καφέ Αβάνας** γνωστή και ως **Γάτα της Αβάνας** ήταν αποτέλεσμα προγραμματισμένης αναπαραγωγής μεταξύ σιαμέζας γάτας και εγχώριων μαύρων γάτων, από την ομάδα των θαυμαστών της γάτας στην Αγγλία, στη δεκαετία του 1950. Οι εκτροφείς εισήγαγαν μια σιαμέζα τύπου Ρωσική Μπλε στην αναπαραγωγή τους, χρησιμοποιώντας όμως τον τρέχοντα γενετικό έλεγχο, και πιστεύεται ότι σχεδόν καθόλου δεν παραμένει στη γονιδιακή δεξαμενή.

Έχει τεκμηριωθεί ότι η καφέ γάτες παρουσιάστηκαν στην Ευρώπη τη δεκαετία του 1890, και τους δόθηκε το όνομα Ελβετική Βουνίσια Γάτα (Swiss Mountain Cat). Αυτές οι ράτσες εξαφανίστηκαν μετά τον Δεύτερο Παγκόσμιο Πόλεμο, με την πιο πιθανή εξήγηση ότι η Λέσχη της Βρετανίας αποθαρρύνθηκε και σταμάτησε την αναπαραγωγής τους. Η Ελβετική Βουνίσια Γάτα δεν χρησιμοποιήθηκε ποτέ στα προγράμματα αναπαραγωγής της σύγχρονης Καφέ Αβάνας, ωστόσο, πιθανόν το γενετικό μερίδιο να το κληρονόμησε από την σιαμέζα.

## Παραπομπές

http://www.havanaandorientallilaccc.co.uk/history-of-the-breed.html

## Εξωτερικοί σύνδεσμοι

*CFA Havana Brown Breed Profile
*Page, Susie ; The Complete Cat Owner's Manual; Fog City Press; ISBN 1-875137-84-X (hardback, 1997)
*Placchi, Norma; The Havana Brown: The Cat in a Not So Plain Brown Wrapper, Cat Fanciers' Association (May 1991)
*https://web.archive.org/web/20150924025136/http://www.havanabrownbc.info/Information.htm

Κατηγορία:Φυλές γατών
Κώστας Κοφινιώτης

Ο **Κώστας Κοφινιώτης** (1915 - Αθήνα, 22 Ιουλίου 1987) ήταν Έλληνας στιχουργός. Έγραψε τους στίχους σε πολλά, ερωτικά κυρίως, τραγούδια, όπως τα «Σε μαγικά νησιά», «Ήρθε ο χειμώνας κι ο κοσμάκης τα 'χει χάσει», «Εγώ θα σ'αγαπώ και μη σε νοιάζει», κ.ά.. Επί δεκαπενταετία οργάνωνε συνοικιακά καλλιστεία. 

Ένθερμος οπαδός του Παναθηναϊκού, έγραψε και τους στίχους για τον πρώτο ύμνο του Παναθηναϊκού, το 1948.

Πέθανε από θερμοπληξία κατά τον μεγάλο καύσωνα της Αθήνας, τον Ιούλιο του 1987.Κηδευτηκε στο Γ' Νεκροταφείο της Νίκαιας.

## Παραπομπές


## Εξωτερικοί σύνδεσμοι
*Κώστας Κοφινιώτης στον ''Πανδέκτη'', του Εθνικού Ιδρύματος Ερευνών
*Στίχοι τραγουδιών του

Κατηγορία:Έλληνες στιχουργοί
Κατηγορία:Παναθηναϊκός Α.Ο.
Κούλης Αλέπης

Ο **Κούλης Αλέπης** (Σεπτέμβριος 1903 - 13 Αυγούστου 1986) ήταν Έλληνας ποιητής, μεταφραστής και ζωγράφος. Συνεργάστηκε με πολλά περιοδικά της Ελλάδας και του εξωτερικού.

## Βιογραφία
Ο Κυριάκος Αλέπης γεννήθηκε στην Αρεόπολη Λακωνίας και ήταν το έκτο από τα δώδεκα παιδιά του εργολάβου και μαρμαρογλύπτη Θεόδωρου και της Φωτεινής. Μετά τις γυμνασιακές του σπουδές στο Γύθειο εγκαταστάθηκε την Αθήνα όπου σπούδασε φιλολογία και νομικά στο Πανεπιστήμιο των Αθηνών. Εργάστηκε για χρόνια στο Υπουργείο Οικονομικών και συνταξιοδοτήθηκε το 1960. Το 1983 αποσύρθηκε σε γηροκομείο και απεβίωσε τρία χρόνια αργότερα, στις 13 Αυγούστου 1986. Ήταν ιδρυτικό μέλος και σύμβουλος της Εθνικής Εταιρείας Ελλήνων Λογοτεχνών. Γνώριζε λα­τι­νι­κά, ι­τα­λι­κά, γαλλι­κά, γερ­μα­νικά και αρμένικα. 

## Συγγραφικό έργο
Ο Αλέπης πρωτοεμφανίστηκε στη λογοτεχνία το 1924 όταν δημοσιεύτηκε το πρώτο του ποίημα. Στις 15 Ιουνίου του 1926, το έργο του παρουσιάστηκε με θετικά σχόλια στην εφημερίδα *[[Το Βήμα|Ελεύθερον Βήμα]]* από τον Κωστή Παλαμά. Δημοσίευσε τις ποιητικές συλλογές  "Ερημικοί περίπατοι" (1931), "De profundis" (1937), "Στον ίσκιο της αγάπης" (1948), "Χρυσές μνήμες" (1959), "Σκόρπια φύλλα" και το αυτοβιογραφικό έργο "Το χρονικό της ζωής μου" (1963).

Παράλληλα ασχολήθηκε και με τις μεταφράσεις: συγκεκριμένα μετέφρασε τη "Μήδεια" και τις "Βάκχες" του Ευριπίδη (μάλιστα αυτές οι μεταφράσεις του Αλέπη μεταδόθηκαν από την Ελληνική Ραδιοφωνία), τη "Μητέρα του Χριστού" του Ιταλού λογοτέχνη Αντζιόλο Σίλβιο Νοβάρο, τα "Ει­κο­σιτέσ­σε­ρα Σο­νέ­τα" της Λουίζ Λαμπέ και άλλους Γάλλους, Ιταλούς και Γερμανούς λογοτέχνες. Σημαντικό είναι το έργο του "Αρ­με­νι­κή Μού­σα" που κυκλοφόρησε για πρώτη φορά το 1938 και αποτελούσε μια ανθολογία των σημαντικότερων αρμενικών ποιημάτων της εποχής του.

## Κριτική και διακρίσεις
Το ποιητικό και μεταφραστικό έργο του Αλέπη έλαβε θετικά σχόλια από φυσιογνωμίες όπως οι Κωστής Παλαμάς, Λάμπρος Πορφύρας, Σωτήρης Σκίπης, Μιλτιάδης Μαλακάσης, Ι.Μ. Παναγιωτόπουλος, Κώστας Ασημακόπουλος, Παναγιώτης Κανελλόπουλος κ.ά. Το 1939 τιμήθηκε από την αρ­με­νι­κή κοι­νό­τη­τα της Αθήνας για το μεταφραστικό του έργο ενώ το 1970, κατά την απονομή των κρατικών βραβείων αποφασίστηκε από επιτροπή του Υφυπουργείου Προεδρίας της Κυβερνήσεως η αγορά του ποιητικού έργου του Αλέπη της περιόδου 1931-1968.

## Ζωγραφική
Μετά τη συνταξιοδότησή του ο Αλέπης ασχολήθηκε και με τη ζωγραφική με την οποία είχε καταπιαστεί για ένα διάστημα και κατά τη νεανική του ηλικία, αφήνοντας έργο που περιλάμβανε περισσότερους από σαράντα πίνακες και αποκομίζοντας τιμητική διάκριση το 1970.

## Βιβλιογραφία
*"Λακωνικά", Διμηνιαία επιθεώρηση του Συνδέσμου Λακεδαιμονίων Αττικής, Έτος Ε’, Τ.30 Νοέμβριος – Δεκέμβριος 1968.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μεταφραστές
Κατηγορία:Έλληνες ζωγράφοι του 20ού αιώνα
Αρχαιολογικό Μουσείο Κομοτηνής

μικρογραφία|390x390εσ
Το **Αρχαιολογικό Μουσείο Κομοτηνής** εγκαινιάστηκε το 1976 και εδρεύει στην οδό Α. Συμεωνίδη 4, στην Κομοτηνή, σε ένα κτίριο που σχεδίασε ο αρχιτέκτονας Άρης Κωνσταντινίδης. και θεωρείται ως προς την αρχιτεκτονική του μορφή το πιο εντυπωσιακό από τα σύγχρονα κτίρια της πόλης. 

Καλύπτει ένα σημαντικό φάσμα της ιστορίας της Θράκης, από τη νεολιθική μέχρι και τη βυζαντινή περίοδο, παρουσιάζοντας σε χρονολογική σειρά τα ευρήματα από τις σημαντικότερες ανασκαφές που έχουν γίνει στην ευρύτερη περιοχή. Η δεύτερη έκθεσή της με τίτλο «Αρχαία Θράκη και ελληνικός Πολιτισμός» περιορίζεται μονάχα σε εκθέματα από τον 5ο π.Χ. μέχρι τον 2ο μ.Χ. αιώνα.

## Παραπομπές


Κομοτηνης

Κατηγορία:Κτίρια και κατασκευές στην Κομοτηνή
Αρχαιολογικό Μουσείο Καβάλας

Το **Αρχαιολογικό Μουσείο Καβάλας** είναι μουσείο της ομώνυμης πόλης και υπάγεται στην Εφορεία Αρχαιοτήτων Καβάλας - Θάσου. Θεωρείται ένα από τα σημαντικότερα μουσεία  της Ελλάδας στο είδος του. Φιλοξενεί αντιπροσωπευτικά ευρήματα από την ευρύτερη περιοχή της Ανατολικής Μακεδονίας και της Θράκης.

Η περιήγησή ξεκινά από τη νεολιθική περίοδο με ευρήματα από τον οικισμό Ντικιλί Τας. Το μεγαλύτερο μέρος του μουσείου καταλαμβάνει η μόνιμη έκθεση με τίτλο «Νεάπολις – Χριστούπολις –Καβάλα», με θέμα τη διαχρονική παρουσία της πόλης μέσα από τα μνημεία της.

Σημαντική θέση στο μουσείο κατέχει η αναφορά στη θεά Παρθένο, την πολιούχο θεά της Νεάπολης, και στο ιερό της, το μοναδικό κτίριο της αρχαίας πόλης που γνωρίζουμε. Πρόκειται για μεγαλοπρεπή ιωνικό ναό των αρχών του 5ου π.Χ. αιώνα, κτισμένο με λευκό μάρμαρο από τη Θάσο. Στο μουσείο θα δείτε αρχιτεκτονικά μέλη του ναού, συγκεκριμένα δύο κίονες του στο πραγματικό τους ύψος, το οποίο εντυπωσιάζει! Μεταξύ άλλων, γλυπτά, νομίσματα και μεγάλη συλλογή αγγείων και ειδωλίων, τα οποία ήταν συνήθως αφιερώματα των πιστών προς τη θεά, καθώς και έναν μαρμάρινο μικρογραφικό ναΐσκο, επίσης αφιέρωμα στο ιερό της Παρθένου, ο οποίος πιθανόν απεικονίζει τον παλαιότερο ναό της θεάς.

## Ίδρυση
Ιδρύθηκε το 1934, αν και λειτουργεί στη σημερινή του κατάσταση από το 1964, όταν μεταστεγάστηκε σε νέο κτήριο στην παραλία που κτίστηκε το 1963. Η τελευταία επέκτασή του έγινε στα τέλη της δεκαετίας του 2000 για να δημιουργηθεί χώρος για μόνιμες και περιοδικές εκθέσεις. Είναι το κεντρικό αρχαιολογικό μουσείο της Ανατολικής Μακεδονίας. Το κτίριο που το φιλοξενεί είναι έργο των αρχιτεκτόνων Δημήτρη Φατούρου και Γεωργίου Τριανταφυλλίδη. Περιέχει αντικείμενα από τον αρχαιολογικό χώρο της Αμφίπολης και κειμήλια από την αρχαία πόλη της Νεάπολης που στη συνέχεια εξελίχθηκε στη σημερινή Καβάλα.

## Φωτοθήκη

File:Macedonian Museums-29-Arx Kavalas-488.jpg|Zωγραφισμένος κιβωτιόσχημος τάφος. Αναθηματικό ταφικό συμπόσιο. 4ος αιώνας π.Χ.
File:Macedonian Museums-29-Arx Kavalas-487.jpg|Θραύσμα ανδρικού αγάλματος που φορά κοντό χιτώνα.
File:Macedonian Museums-29-Arx Kavalas-489.jpg|Zωγραφισμένος κιβωτιόσχημος τάφος.
File:Dikili Tash - Neolithic vessel 4.JPG|Σκεύος ύστερης νεολιθικής από το Ντικιλί Τας, διακοσμημένο σε καφέ σε μπεζ (5300-4800 π.Χ.)
File:Dikili Tash - Early helladic vessel 1.JPG|Πρωτοελλαδικό αγγείο από το Ντικιλί Τας (3200-2200 π.Χ.)
File:Archaeological Museum of Kavala-Jar from Oesyme 2.JPG|Παριανό πιθάρι από το νεκροταφείο της Οισύμης. 650-600 π.Χ.
File:Archaeological Museum of Kavala-Jar from Oesyme.JPG|Παριανό πιθάρι από το νεκροταφείο της Οισύμης. 650-600 π.Χ.
File:Archaeological Museum of Kavala-Aryballos from Oesyme.JPG|Κορινθιακός αρύβαλλος από το νεκροταφείο της Οισύμης. 6ος αιώνας π.Χ.


## Παραπομπές


## Εξωτερικοί σύνδεσμοι
* Υπουργείο Πολιτισμού, «Αρχαιολογικό Μουσείο Καβάλας» 

Καβαλα
Αρχαιολογικο Μουσειο
Αλέξανδρος Ρετσίνας

Ο **Αλέξανδρος Ρετσίνας** ήταν Έλληνας βιομήχανος και πολιτικός.
## Βιογραφικά στοιχεία
Γεννήθηκε στο Άργος και ήταν γιος του Γεώργιου Ρετσίνα. Αδέρφια του ήταν ο Θεόδωρος Ρετσίνας, ο Δημήτριος Ρετσίνας, η Κλεοπάτρα Δημοσθ. Χατζηλαζάρου, η Ελένη Ευστ. Κεχαγιά  και η Έλλη Ζαλοκώστα. Κληρονόμησε μαζί με τα αδέρφια του την οικογενειακή επιχείρηση και το 1872 ίδρυσε την κλωστοϋφαντουργία "Αφοι Ρετσίνα". Εξελέγη βουλευτής Αττικοβοιωτίας στις εκλογές του 1890 και επανεξελέγη, ως βουλευτής Αττικής, στις εκλογές του 1892.

Ήταν παντρεμένος με την Ελισάβετ Μελετοπούλου, κόρη του τραπεζίτη Νικολάου Μελετόπουλου.

Πέθανε στο Παρίσι, στις 14 Αυγούστου 1908, και ο τάφος του είναι δίπλα στης συζύγου του στο νεκροταφείο Αναστάσεως στον Πειραιά. 
## Αναφορές


Κατηγορία:Βουλευτές Αττικοβοιωτίας
Κατηγορία:Έλληνες βιομήχανοι
Κατηγορία:Βουλευτές Αττικής
Χάσσε Έκμαν

Ο **Χάσσε Έκμαν** (, 10 Σεπτεμβρίου 1915 - 15 Φεβρουαρίου 2004) ήταν Σουηδός σκηνοθέτης, ηθοποιός, σεναριογράφος και παραγωγός του κινηματογράφου και της τηλεόρασης. Ήταν γιος του ηθοποιού Γκέστα Έκμαν του πρεσβύτερου και ο πατέρας του ηθοποιού και σκηνοθέτη Γκέστα Έκμαν. Ηθοποιός ήταν και ο γιος του Στέφαν Έκμαν, ενώ ο άλλος γιος του, Μίκαελ Έκμαν, ήταν σκηνοθέτης.

## Επιλογή φιλμογραφίας
* 1958 - The jazz boy (Jazzgossen)
* 1957 - With the halo askew (Med glorian på sned)
* 1956 - Ratataa
* 1956 - Seventh Heaven (Sjunde himlen)
* 1954 - Gabrielle 
* 1953 - Η νύχτα των σαλτιμπάγκων (Gycklarnas afton)
* 1950 - Girl with Hyacinths (Flicka och hyacinter)
* 1949 - The Girl from the Third Row (Flickan från tredje raden)
* 1949 - Prison (Fängelse)
* 1949 - Thirst (Törst)
* 1948 - The Banquet (Banketten)
* 1946 - While the Door Was Locked (Medan porten var stängd)
* 1945 - The Royal Rabble (Kungliga patrasket)
* 1945 – Fram för lilla Märta
* 1943 - Change of Train (Ombyte av tåg)
* 1942 - Flames in the Dark (Lågor i dunklet)
* 1941 - First Division (Första divisionen)
* 1940 - With You in My Arms (Med dej i mina armar)
* 1940 - June Nights (Juninatten)
* 1936 - Intermezzo

## Παραπομπές


## Εξωτερικοί σύνδεσμοι

*

Κατηγορία:Σουηδοί ηθοποιοί κινηματογράφου
Κατηγορία:Σουηδοί σκηνοθέτες κινηματογράφου
Μαρίλεια Δρασίδου

Η **Μαρία Θάλεια Δρασίδου** είναι Ελληνίδα κολυμβήτρια.

## Σύλλογοι
Ξεκίνησε την κολύμβηση στον Κολυμβητικό Όμιλο Δράμας μέχρι κάποια ηλικία. Πλέον, μαζί με την Αργυρή Παπαδοπούλου η οποία ήταν και αυτή στον σύλλογο της Δράμας, αγωνίζεται στην ομάδα του Παναθηναϊκού. Είναι μέλος και της Εθνικής ομάδας.

## Αγωνίσματα
Το αγώνισμα με τις καλύτερες επιδόσεις της είναι το πρόσθιο, ενώ κολυμπάει και πεταλούδα.

Κατηγορία:Έλληνες αθλητές της κολύμβησης
Κατηγορία:Ελληνίδες αθλήτριες της κολύμβησης
Κατηγορία:Κολυμβητές ΠΑΟ
Ντέιβιντ Γκρέιντζερ

Ο **Ντέιβιντ Άρθουρ Γκρέιντζερ** (David Arthur Granger, γ. 15 Ιουλίου 1945) είναι πολιτικός από τη Γουιάνα και απόστρατος αξιωματικός, Πρόεδρος της Γουιάνας από το 2015. Υπήρξε για κάποιο χρονικό διάστημα διοικητής του στρατού της χώρας και σύμβουλος εθνικής ασφαλείας από το 1990 ως το 1992. Ήταν ηγέτης της αντιπολίτευσης στην εθνοσυνέλευση από το 2012 ως το 2015.

Ο Γκρέιντζερ κατήλθε ως υποψήφιος στις προεδρικές εκλογές του 2011, όμως χωρίς επιτυχία. Εξελέγη πρόεδρος στις επόμενες γενικές εκλογές, το 2015.

## Σταδιοδρομία
Γεννήθηκε στην Τζώρτζταουν και σπούδασε στο Κουίνς Κόλετζ της Γουιάνας. Κατόπιν εισήλθε στις τάξεις του στρατού (GDF) ως δόκιμος αξιωματικός το 1965 και εκπαιδεύτηκε επαγγελματικά στη Νιγηρία, στη Βραζιλία και στο Ηνωμένο Βασίλειο. Επίσης, έκανε σπουδές στο Πανεπιστήμιο της Γουιάνας, από όπου απέκτησε τίτλους Μάστερ και μπάτσελορ, όπως και στο Πανεπιστήμιο των Δυτικών Ινδιών.

Το 1990 ανέλαβε προεδρικός σύμβουλος για θέματα εθνικής ασφάλειας. Αποστρατεύτηκε το 1992.

Εξέδωσε το ειδησεογραφικό περιοδικό  *Guyana Review* το 1992 και υπηρέτησε ως διευθυντής σύνταξης. Δημοσίευσε πολλά άρθρα στρατιωτικού, ιστορικού και δημοσιογραφικού περιεχομένου. Έγραψε επίσης τα έργα *Guyana's state media: the quest for control* και  *A Preliminary Study of Women Soldiers in the Anglophone Caribbean*.  

Το 2010 πέτυχε να πάρει το χρίσμα από το Εθνικό Κογκρέσο του Λαού για Μεταρρυθμίσεις στις γενικές εκλογές που διεξήχθησαν τον Νοέμβριο του 2011. Σε εκείνες τις εκλογές ηττήθηκε από τον Ντόναλντ Ράμοταρ. Εξελέγη ομόφωνα αρχηγός της αντιπολίτευσης τον Ιανουάριο του 2012.

Ο Γκρέιντζερ ήταν ξανά υποψήφιος στις γενικές εκλογές του 2015 με το συνασπισμό της αντιπολίτευσης, Μια Συντροφιά για Εθνική Ενότητα (APNU) – AFC. Ο συνασπισμός εξασφάλισε την πλειοψηφία των ψήφων και ο Γκρέιντζερ ορκίστηκε πρόεδρος στις 16 Μαΐου 2015.

Είναι παντρεμένος με τη Σάντρα (née Chan-A-Sue)  και πατέρας 2 κοριτσιών. Τιμήθηκε με 3 εθνικά μετάλλια για τις υπηρεσίες του στο στρατό.

Μετά την ήττα του στις εκλογές του 2020, νέος πρόεδρος ορκίστηκε ο Ιρφάαν Αλί.
## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Γουιάνας
Μόουζες Ναγκαμούτου

Ο **Μόουζες Ναγκαμούτου** (Moses Veerasammy Nagamootoo, γενν. στις 30 Νοεμβρίου 1947) είναι πολιτικός και συγγραφέας από τη Γουιάνα, ο οποίος διετέλεσε πρωθυπουργός από το 2015 ως τις 2 Αυγούστου 2020. Ανήκει στην εθνοτική ομάδα των Ταμίλ.

## Σταδιοδρομία
Γεννήθηκε στο χωριό Γουίμ στην ανατολική κομητεία του Μπέρμπις της Γουιάνας. Εργάστηκε ως δάσκαλος και δημοσιογράφος, ενώ αργότερα ασχολήθηκε με το δικηγορικό επάγγελμα.

Εξελέγη βουλευτής το 1992 με το Προοδευτικό Κόμμα του Λαού και συνακόλουθα υπηρέτησε ως υπουργός Πληροφοριών και ως υπουργός Τοπικής Κυβέρνησης. Παρέμεινε στην κυβέρνηση και επί προεδρίας των Τσέντι Τζάγκαν, Σαμ Χιντς, Τζάνετ Τζάγκαν και Μπάρατ Τζάγκντεο. Παραιτήθηκε από υπουργός το 2000 όμως παρέμεινε βουλευτής ως το 2011, όταν παραιτήθηκε από το PPP, κόμμα του οποίου ήταν μέλος από το 1964.

Ως πρόεδρος του PPP, Naο Ναγκαμούτου συγκέντρωσε τις περισσότερες ψήφους (5ος υψηλότερος αριθμός) (595) στις εκλογές για την ανάδειξη των μελών της Κεντρικής Επιτροπής του PPP στη διάρκεια του 29ου συνεδρίου, στις 2 Αυγούστου 2008. Το 2011 παραιτήθηκε από το κόμμα.

Τον Οκτώβριο του 2011 προσχώρησε στη Συμμαχία για την Αλλαγή (AFC) και επανεξελέγη στο κοινοβούλιο.

Έπειτα από τη νίκη της αντιπολίτευσης στις γενικές εκλογές του 2015, ο Ναγκαμούτου ορκίστηκε στην πρωθυπουργία και ως πρώτος αντιπρόεδρος στις 20 Μαΐου 2015.
### Ως συγγραφέας
Είναι συγγραφέας του μυθιστορήματος *Hendree's Cure* (2001), που περιγράφει τον κόσμο των ψαράδων Μαντράσι που εγκαταστάθηκαν στο χωριό Κορεντάιν τις δεκαετίες του ' 50 και του '60.

## Παραπομπές


## Εξωτερικοί σύνδεσμοι
* (Paywalled) Άρθρο για τα μυθιστορήματα του Ναγκαμούτου in Callaloo.
* Άρθρο για τον Nagamootoo στο Stabroek News
* Άρθρο στο Stabroek News
* Πληροφορίες συγγραφέα στο Peepal Tree Press.

Κατηγορία:Πρωθυπουργοί της Γουιάνας
Αλοΐσιος Χίτλερ

Ο **Αλοΐσιος Χίτλερ** (Γερμανικά: *Alois Hitler*, το γένος **Σίκλγκρουμπερ**, 7 Ιουνίου 1837, Στρόνες, Κάτω Αυστρία, Αυστρία - 3 Ιανουαρίου 1903, Λιντς, Άνω Αυστρία, Αυστρία) ήταν πατέρας του Αδόλφου Χίτλερ (1889-1945) και σύζυγος της Κλάρα Χίτλερ.

## Η ζωή του
Γεννήθηκε το 1837, γιος της Άννας-Μαρίας Σίκλγκρουμπερ (1795-1847) και του Γιόχαν Γκέοργκ Χίντλερ, κατά τη γνώμη της πλειονότητας των ιστορικών. 

Η μητέρα του πέθανε όταν ο Αλοΐσιος ήταν 10 ετών. Το 1876 και προκειμένου να υπηρετήσει στον δημόσιο τομέα, πήρε επίσημα το επώνυμο Χίντλερ, αντικαθιστώντας το "Σίκλγκρουμπερ" που άτυπα χρησιμοποιούσε μέχρι τότε. Ωστόσο στα επίσημα χαρτιά, το όνομα μεταφέρθηκε ως Χίτλερ, και έτσι παρέμεινε.

Το 1885 παντρεύτηκε σε δεύτερο γάμο την Κλάρα Πέλτσλ και απέκτησαν τα παρακάτω παιδιά, από τα οποία μόνο τα δύο έφτασαν στην εφηβεία. Τα υπόλοιπα τέσσερα πέθαναν από αρρώστιες στην παιδική ηλικία.

*Γουσταύος Χίτλερ (*Gustav Hitler*, 1885-1887)
*Ίντα Χίτλερ (*Ida Hitler*, 1886-1887)
*Όθων Χίτλερ (*Otto Hitler*, 1887-1887)
*Αδόλφος Χίτλερ (*Adolf Hitler*, 20 Απριλίου 1889 - 30 Απριλίου 1945)
*Εδμούνδος Χίτλερ (*Edmund Hitler*, 1894-1900)
*Πάουλα Χίτλερ (*Paula Hitler*, 21 Ιανουαρίου 1896 - 1 Ιουνίου 1960)

Πέθανε στις 3 Ιανουαρίου 1903 σε ηλικία 65 ετών. Η σύζυγος του πέθανε λίγα χρόνια αργότερα, στις 21 Δεκεμβρίου 1907 σε ηλικία 47 ετών από καρκίνο του μαστού. 

## Παραπομπές


Κατηγορία:Αυστριακοί
Κατηγορία:Αδόλφος Χίτλερ
Χάρντινγκ

Το αγγλικό επώνυμο **Χάρντινγκ** (*Harding* ή *Hardinge*) μπορεί να αναφέρεται σε κάποιο από τα παρακάτω:

## Πρόσωπα
* Καρλ Λούντβιχ Χάρντινγκ (1765-1834), Γερμανός αστρονόμος
* Ουόρεν Γκαμάλιελ Χάρντινγκ (1865-1923), ο 29ος Πρόεδρος των Ηνωμένων Πολιτειών της Αμερικής
* Τζων Χάρντινγκ (1896-1989), Βρετανός στρατάρχης και αποικιακός Κυβερνήτης της Κύπρου
* Χένρυ Χάρντινγκ (1785-1856), Βρετανός στρατάρχης

## Τοπωνύμια των ΗΠΑ
* Χάρντινγκ (Μινεσότα), χωριό της Μινεσότα
* Χάρντινγκ (Νιου Τζέρσεϋ), κωμόπολη του Νιου Τζέρσεϋ
* Χάρντινγκ (Ουισκόνσιν), χωριό του Ουισκόνσιν
* Κομητεία Χάρντινγκ (Ν. Μεξικό)
* Κομητεία Χάρντινγκ (Ν. Ντακότα)

## Αστρονομία
* 2003 Χάρντινγκ, αστεροειδής που πήρε το όνομά του από τον Καρλ Λούντβιχ Χάρντινγκ
* Χάρντινγκ, κρατήρας διαμέτρου 23 χιλιομέτρων στο βόρειο ημισφαίριο της Σελήνης
Αγγλικό πρωτάθλημα ποδοσφαίρου ανδρών 2015-16

Η **24η σεζόν της [[Πρέμιερ Λιγκ]]** ξεκίνησε στις 8 Αυγούστου 2015 και ολοκληρώθηκε στις 17 Μαΐου 2016. Πρωταθλήτρια αναδείχθηκε η Λέστερ Σίτι.

## Έδρες
### Γήπεδα και Προπονητές

## Βαθμολογία
Στο πρωτάθλημα συμμετείχαν  20 ομάδες: Δεκαεφτά(17) που τέρματισαν πάνω από την ζώνη του υποβιβασμού στο περσινό πρωτάθλημα και τρεις (3) ομάδες που κέρδισαν την άνοδο από το 2ο σε τάξη πρωτάθλημα της Αγγλίας. Οι τρεις(3) ομάδες που κέρδισαν την άνοδο είναι: η Γουότφορντ,η Μπόρνμουθ και η Νόργουιτς.

 

## Αποτελέσματα

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
 
 
|}

## Κορυφαίοι σκόρερ

Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.

## Κορυφαίοι στις ασίστ

Εδώ βλέπετε ποιοι παίκτες έχουν δώσει τις περισσότερες ασίστ στο πρωτάθλημα.

Κατηγορία:Πρέμιερ Λιγκ
Κατηγορία:Εγχώρια ποδοσφαιρικά πρωταθλήματα 2015–2016
Κυριαζής

Το ελληνικό επώνυμο **Κυριαζής** (πατρωνυμικό, τύπος του βαφτιστικού Κυριάκος) μπορεί να αναφέρεται σε κάποιο από τα παρακάτω πρόσωπα:

* Αθανάσιος Κυριαζής (1887-1950), ποιητής
* Αχιλλεύς Κυριαζής (γενν. 1919), δημοσιογράφος και εκδότης
* Βασίλειος Κυριαζής (γενν. 1982 ), φύλακας μουσείων και αρχαιολογικών χώρων
* Γεώργιος Κυριαζής (1830-1893), ιατρός και ευεργέτης
* Γεώργιος Δ. Κυριαζής (γενν. 1980), ποδοσφαιριστής
* Γιάννης Κυριαζής (γενν. περ. 1947), ποδοσφαιριστής
* Δαμιανός Κυριαζής (1890-1948), υπουργός και λόγιος
* Δημήτριος Σ. Κυριαζής (1922-2004), πολιτικός μηχανικός και βιομήχανος, πρόεδρος του Συνδέσμου Ελληνικών Βιομηχανιών (ΣΕΒ) το 1978-82 και το 1990-92
* Ηλίας Κυριαζής (γενν. 1978), δημιουργός κόμικς
* Κωνσταντίνος Κυριαζής (γενν. 1920), δημοσιογράφος, συγγραφέας και εκδότης
* Πάνος Κυριαζής (γενν. 1971), ποδοσφαιριστής και προπονητής
* Παύλος Κυριαζής (γενν. 1912), δημοσιογράφος και λογοτέχνης
* Σαράντης Κυριαζής ο Επιβατηνός (1782-1861), αγιογράφος και ευεργέτης
* Χρήστος Κυριαζής, (1953-2021), τραγουδιστής

* Παρασκευή Κυριαζή (γενν. 1880), φιλόλογος και δασκάλα

## Παραπομπές
Κυριαζόπουλος

Το ελληνικό επώνυμο **Κυριαζόπουλος** μπορεί να αναφέρεται σε κάποιο από τα παρακάτω πρόσωπα:

* Βασίλειος Κυριαζόπουλος (1903-1991), καθηγητής μετεωρολογίας και συγγραφέας
* Γεώργιος Κυριαζόπουλος (γενν. 1912), παιδαγωγός και συγγραφέας
* Νίκος Κυριαζόπουλος (1922-2000), πολιτικός
* Μιχάλης Κυριαζόπουλος (1920-2013), διεθνής ποδοσφαιριστής
* Σπυρίδων Κυριαζόπουλος (1932-1977), καθηγητής της συστηματικής φιλοσοφίας και συγγραφέας
Φώσκολος

Το επώνυμο **Φώσκολος** μπορεί να αναφέρεται σε κάποιο από τα παρακάτω πρόσωπα:

* Λεονάρδος Φώσκολος (13ος αι.), Ενετός ευγενής
* Μάρκος Αντώνιος Φώσκολος (17ος αι.), ποιητής από την Κρήτη
* Νικόλαος Φώσκολος, αρχιεπίσκοπος των εν Αθήναις Καθολικών 
* Νίκος Φώσκολος (1927-2013), Έλληνας συγγραφέας, σεναριογράφος και σκηνοθέτης του κινηματογράφου και της τηλεόρασης
* Ούγος Φώσκολος (1778-1827), Ιταλός ποιητής
2,3-διυδροπυρρόλιο

Το **2,3-διυδρο-1H-πυρρόλιο** ή **2,3-διυδρο-1Η-αζολίνη**  (αγγλικά *2,3-dihydro-1H-pyrrole* ή *2,3-dihydro-1Η-azoline*) είναι οργανική, ετεροκυκλική ένωση, που αποτελείται από άνθρακα, υδρογόνο και άζωτο, με μοριακό τύπο **C<sub>4</sub>H<sub>7</sub>N**, αν και παριστάνεται επίσης με τον κάπως πιο αναλυτικό ημισυντακτικό τύπο **C<sub>4</sub>H<sub>6</sub>NH**. Πιο συγκεκριμένα, πρόκειται για μια ακόρεστη ετεροκυκλική αμίνη, με πενταμελή δακτύλιο, αποτελούμενο από τέσσερα (4) άτομα άνθρακα, ένα (1) άτομο αζώτου και ένα διπλό δεσμό. Υπάρχουν, επίσης τα ισομερή 3,4-διυδρο-2H-πυρρόλιο (Δ1-αζολίνη) και 2,5-διυδρο-1H-πυρρόλιο (Δ3-αζολίνη). Εκτός από τις «μητρικές» ενώσεις, οι όροι **διυδροπυρρόλιο** και **διυδροαζολίνη** επεκτείνονται, επίσης, και σε μια σειρά «θυγατρικές» ενώσεις ή «υποκατεστημένα» παράγωγα, που περιέχουν (τουλάχιστον) ένα διυδροπυρρολικό ή διυδροαζολινικό δακτύλιο.

## Πηγές πληροφόρησης

# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ ΈκδοσηΘεσσαλονίκη 1991 
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Παραπομπές και παρατηρήσεις


Κατηγορία:Οργανικές ετεροκυκλικές αμίνες
Κατηγορία:C4
Πάρις Λιαρούτσος

Ο **Πάρις Λιαρούτσος** (1910 - 1972) ήταν Έλληνας δημοσιογράφος και πολιτικός. Υπηρέτησε ως βουλευτής τη δεκαετία του '50.

## Βιογραφία
Καταγόταν από την Τήνο, γιος του Κωνσταντίνου Λιαρούτσου. Για πρώτη φορά εξελέγη βουλευτής Κυκλάδων με το Κόμμα Γεωργίου Παπανδρέου, το 1950. Εξελέγη βουλευτής Τήνου με τον Ελληνικό Συναγερμό το 1952. Στη συνέχεια έγινε μέλος της ΕΡΕ, με την οποία εξελέγη βουλευτής Κυκλάδων, το 1956 και το 1958.

Πέθανε κατά την περίοδο της δικτατορίας, το 1972.

## Πηγές


Κατηγορία:Βουλευτές εκλεγμένοι με το Κόμμα Γεωργίου Παπανδρέου
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Κυκλάδων
Κατηγορία:Βουλευτές Τήνου
Παραδοσιακή γυναικεία φορεσιά Νίγδης

[thumb|350px|Τοπική ενδυμασία από τη Νίγδη. Αρχές 20ού αιώνα. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]
Η **γυναικεία παραδοσιακή φορεσιά της [[Νίγδη]]ς** αποτελούνταν περίπου  από τα ίδια τμήματα με τις υπόλοιπες παραδοσιακές φορεσιές της Καππαδοκίας, με παραλλαγές στα χρώματα. Είχε δύο φορέματα - πανωφόρια: το αντερί, το οποίο ήταν ένα είδος επενδύτη για τους κατοίκους της Καππαδοκίας, τους Εβραίους και το ζαλούφι, και την τσιπά, η οποία  ήταν πολύτιμο μαντήλι μέσης. Τα δύο πανωφόρια κατασκευάζονταν από βελούδο ή τσόχα με επίρραπτα κεντήματα από κορδονέτο χρυσό ή είχαν έντονη χρωματική αντίθεση. Το κεφάλι το στόλιζε το φακιόλι. Το μοναδικό στολίδι της φορεσιάς ήταν ένα χρυσό κορδόνι κρεμασμένο στο λαιμό με ρολόι.

## Παραπομπές


Κατηγορία:Ελληνικές φορεσιές
Κατηγορία:Μικρασιατικός Ελληνισμός